**BURSA HUNGARICA FELSŐOKTATÁSI ÖNKORMÁNYZATI ÖSZTÖNDÍJPÁLYÁZAT**

**Zalaegerszeg Megyei Jogú Város Önkormányzata kiírja a 2026. évi *Bursa Hungarica* „A” típusú Felsőoktatási Önkormányzati Ösztöndíjpályázatot a 2025/2026. tanév második és a 2026/2027. tanév első félévére vonatkozóan, valamint a „B” típusú pályázatot felsőoktatási tanulmányokat a 2026. évben kezdeni kívánó fiatalok számára.**

Az ösztöndíj elbírálása kizárólag **szociális rászorultság alapján**, a pályázó tanulmányi eredményétől függetlenül történik. A pályázat elbírálása szempontjából szociálisan rászoruló az a pályázó, akinek a **háztartásában az egy főre jutó jövedelem nem haladja meg a** **213.750,-Ft**-ot, és nem rendelkezik vagyonnal (Bursa Hungarica Felsőoktatási Önkormányzati Ösztöndíjpályázat elbírálásának rendjéről szóló SZABÁLYZAT V. pontja).

A pályázatokat a Bursa Hungarica Elektronikus Pályázatkezelési és Együttműködési Rendszerben (a továbbiakban: **EPER-Bursa rendszer**) történő regisztrációt követően a letöltött pályázati adatlapot kinyomtatva és aláírva, a részletes pályázati kiírásban szereplő kötelező mellékletekkel ellátva a Polgármesteri Hivatal Szociális és Igazgatási Osztályára (Zalaegerszeg, Ady u. 15.) lehet benyújtani.

**Kötelező mellékletek:**

1. A felsőoktatási intézmény által (elektronikusan) kibocsátott hallgatói jogviszony-igazolás a 2025/2026. tanév első félévéről (”A” típusú pályázat esetén).
2. Igazolás a pályázó és a pályázóval egy háztartásban élők egy főre jutó havi nettó jövedelméről.
3. Jövedelem - és vagyonnyilatkozat (az EPER-Bursa rendszerből letölthető).

**Az ösztöndíj időtartama:**

,A” típusú pályázat esetén: 10 hónap, azaz két egymást követő tanulmányi félév,

„B” típusú pályázat esetén: 3x10 hónap, azaz hat egymást követő tanulmányi félév.

**Az ösztöndíj maximális havi összege**: **20.000 Ft,** melyet a Kulturális és Innovációs Minisztérium havonta – várhatóan 5000 Ft-tal – kiegészít.

**A beadási határidő: 2025. november 4.**

Az EPER-BURSA rendszer elérési útvonala: <https://bursa.emet.hu/paly/palybelep.aspx>

A részletes pályázati kiírás elérhető a város honlapján:

<https://zalaegerszeg.hu/hirdetmenyek-palyazatok/palyazatok/>

További információval Zalaegerszeg Megyei Jogú Város Polgármesteri Hivatala Szociális és Igazgatási Osztály Szociálpolitikai Csoport munkatársai szolgálnak az alábbi elérhetőségeken:

Tel: 92/502-144, 92/502-136;

E-mail: [szoc.ig@ph.zalaegerszeg.hu](mailto:szoc.ig@ph.zalaegerszeg.hu); [kondakorklaudia@ph.zalaegerszeg.hu](mailto:kondakorklaudia@ph.zalaegerszeg.hu)